કોલકાતાઃ આજે કોલકાતાના ઈડન ગાર્ડન સ્ટેડિયમમાં સનરાઈઝર્સ હૈદરાબાદ અને કોલકાતા નાઈટ રાઈડર્સ વચ્ચે ‘કરો યા મરો’નો મુકાબલો થશે. આઈપીએલ 11ના ક્વૉલિફાયર 2 મુકાબલામાં સનરાઈઝર્સના ખેલાડીઓએ સર્વ શ્રેષ્ઠ પ્રદર્શન કરવું પડશે. આજે જે ટીમ જીતશે તે મુંબઈના વાનખેડે સ્ટેડિયમમાં રમાનાર ફાઈનલ મેચમાં ચેન્નઈ સુપર કિંગ્સ સાથે ટકરાશે. ટૂર્નામેન્ટ શરૂ થઈ ત્યારથી જ હૈદરાબાદ પોઈન્ટ ટેબલ પર ટૉપ પર રહ્યું હતું પણ છેલ્લી 4 મેચમાં હૈદરાબાદે હારનો સામનો કરવો પડ્યો હતો.